SET ปิดลดช่วงบวกเหลือ 6 จุด ตามตปท. หลังพบผู้ติดเชื้อ “โควิด” เพิ่ม แนะจับตาแนวรับ 1,200!
SET ปิดลดช่วงบวกเหลือ 6 จุด ตามตปท. หลังพบผู้ติดเชื้อ "โควิด" เพิ่ม แนะจับตาแนวรับ 1,200! โดยดัชนีปิดตลาดวันนี้ ที่ระดับ 1,216.48 จุด เพิ่มขึ้น 5.81 จุด หรือ 0.48% มูลค่าการซื้อขาย 5.44 หมื่นล้านบาท
21 ต.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,216.48 จุด เพิ่มขึ้น 5.81 จุด หรือ 0.48% มูลค่าการซื้อขาย 5.44 หมื่นล้านบาท
10 หุ้นดันดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่ง Sideway up แข็งกว่าที่ประเมิน แต่ยังติดแนวต้าน 1,220 จุด ซึ่งต่างรอดูสถานการณ์การเมืองในประเทศ แต่ตลาดฯก็มีความคาดหวังในเชิงบวกจากมาตรการกระตุ้นเศรษฐกิจของสหรัฐฯที่มีโอกาสจะเกิดขึ้นได้ก่อนการเลือกตั้งเหมือนกัน และแม้ว่าผลประกอบการของกลุ่มแบงก์ส่วนใหญ่ก็ออกมาต่ำกว่าที่ตลาดคาดไว้ แต่ราคาหุ้นในกลุ่มแบงก์ได้ปรับตัวลงไปมากแล้ว ทำให้มีการรีบาวด์ขึ้นได้บ้าง
ขณะที่ตลาดหุ้นในภูมิภาคเอเชียวันนี้เคลื่อนไหวในแดนบวกได้เป็นส่วนใหญ่ ขณะที่ตลาดในยุโรปเทรดบ่ายนี้ก็ติดลบราว -1% ถึง -1.5% เช่นเดียวกับดาวโจนส์ฟิวเจอร์สที่พลิกมาติดลบในช่วงบ่ายนี้ ซึ่งคงจะเป็นผลจากการแพร่ระบาดไวรัสโควิด-19 ที่มีจำนวนผู้ติดเชื้อเพิ่มขึ้นมาก และมาตรการกระตุ้นเศรษฐกิจของสหรัฐฯก็ยังไม่มีความแน่นอน
อย่างไรก็ดี ให้ติดตามการทยอยประกาศผลประกอบการของบริษัทจดทะเบียนต่อไป และติดตามสถานการณ์การเมืองในประเทศอย่างใกล้ชิด ส่วนนอกประเทศให้ติดตามความคืบหน้ามาตรการกระตุ้นเศรษฐกิจของสหรัฐฯ และการดีเบตครั้งสุดท้ายในศึกเลือกตั้งประธานาธิบดีสหรัฐ ระหว่างนายโดนัลด์ ทรัมป์ ประธานาธิบดีสหรัฐ กับนายโจ ไบเดน คู่ท้าชิงจากพรรคเดโมแครต ที่จะมีขึ้นในวันที่ 22 ต.ค.นี้
สำหรับแนวโน้มการลงทุนในวันพรุ่งนี้ (22 ต.ค.) นายวีระวัฒน์ กล่าวว่า ถ้าสถานการณ์การเมืองไม่รุนแรง เชื่อว่าดัชนีฯคงจะยังไม่หลุดแนวรับ 1,200 จุด ส่วนแนวต้านให้ไว้ที่ 1,225-1,230 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
NER    มูลค่าการซื้อขาย    2,782.71 ล้านบาท  ปิดที่   4.84 บาท  เพิ่มขึ้น 0.52 บาท
KBANK  มูลค่าการซื้อขาย    2,781.26 ล้านบาท  ปิดที่  75.75 บาท  เพิ่มขึ้น 2.50 บาท
STGT   มูลค่าการซื้อขาย    1,855.94 ล้านบาท  ปิดที่  89.00 บาท  ลดลง  2.75 บาท
PTT    มูลค่าการซื้อขาย    1,596.93 ล้านบาท  ปิดที่  32.25 บาท  ราคาไม่เปลี่ยนแปลง
STA    มูลค่าการซื้อขาย    1,285.67 ล้านบาท  ปิดที่  32.00 บาท  ลดลง  0.75 บาท
 
ตลาดหุ้นเอเชีย
